**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo TURTO PERDAVIMO PAGAL PANAUDOS SUTARTIs**

2017 m. kovo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12, 13 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2, 4 punktais, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 5 punktu, 4.2, 4.4 ir 6.1 papunkčiais, atsižvelgdama į Molėtų rajono savivaldybės administracijos direktoriaus 2017 m. kovo 16 d. įsakymą Nr. B6-195 „Dėl savivaldybės turto pripažinimo nereikalingu arba netinkamu (negalimu) Molėtų rajono savivaldybės administracijos funkcijoms vykdyti“, viešosios įstaigos „Bendrystės centras“ 2017 m. kovo 7 d. raštą Nr. 1 „Dėl prašymo perduoti panaudai viešajai įstaigai „Bendrystės centras“ nekilnojamąjį turtą“, visuomeninės organizacijos Giedraičių bendruomenės cento 2017 m. sausio 9 d. raštą Nr. S-3 „Dėl turto panaudos sutarties“,

Molėtų rajono savivaldybės taryba n u s p r e n d ž i a:

1. Perduoti viešajai įstaigai „Bendrystės centras“, kodas 304447934, buveinės adresas: Molėtų r. sav., Inturkės sen., Inturkės k., Paplūdimio g. 2, pagal panaudos sutartį 10 (dešimčiai) metų neatlygintinai naudoti, vykdant įstatuose nurodytą veiklą, savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą - Socialinės paramos centro pastatą (registro Nr. 44/1287361, unikalus Nr. 6298-3012-4010, bendras plotas 507,25 kv. m, plane pažymėtas 1B1b), esantį Molėtų r. sav., Inturkės sen., Inturkės k., Paplūdimio g. 2. Pastato įsigijimo vertė – 416655,65 Eur, likutinė vertė 2017 m. kovo 1 d. 311608,59 Eur.
2. Perduoti visuomeninei organizacijai Giedraičių bendruomenės centrui, kodas 167623240, buveinės adresas: Molėtų r. sav., Giedraičių sen., Giedraičių mstl., Vilniaus g. 26, pagal panaudos sutartį 10 (dešimčiai) metų neatlygintinai naudoti, vykdant įstatuose nurodytą veiklą, savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą - bendruomenės pastatą (registro Nr. 90/73233, unikalus numeris 4400-3000-5266, bendras plotas 319,69 kv. m, plane pažymėtas 6C2/p), esantį Molėtų r. sav., Giedraičių sen., Giedraičių mstl., Širvintų g. 16A. Pastato įsigijimo vertė - 43932,46 Eur, likutinė vertė 2017 m. kovo 1 d. - 16663,43 Eur.
3. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 ir 2 punktuose nurodyto turto panaudos sutartis ir turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras